Referat af bestyrelsesmøde i Hou Lystbådehavn tirsdag den 15/5 – 2018.
til stede: Hele bestyrelsen, de 2 suppleanter, Havnefoged og Revisor.

**Dagsorden:**

1. Havnefogedens punkter:
a). Bro ved jollehavnen?
Afventer at alle både kommer i havnen m.h.t. til højden på broen.
b). Den nye sejlersæson?
25 gæster i Kr. Himmelfartsdage. De sidste både sættes i vandet hurtigst. Havnefogeden holder et møde med vognmand Lars Therkeldsen m.h.p. fremtidens op og –nedtagning.
c). Aktiviteter på havnen i løbet af sæsonen?
Kommende weekend: LM klubben i pinsen.
9. juni: Havnens dag. Ide med at nogle sejlere stiller deres både til rådighed. Havnefoged undersøger på et kommende møde.
15. – 16. juni: Træskibsklubben Jylland.
23. juni: Skt. Hans. Tale evt. Lone Jacobi
11. juli: Visens skib.
9. september: Tour de Feme
d). Med videre.
Elvin orienterede om at kommunen vil søge om at få strandbyggelinjen ophævet!
Søren og Poul fremsender et brev til kommunen for at høre om hensigten med dette. Brevet sendes først ud til bestyrelsesmedlemmerne.
2. Bådoptagning – noget nyt? v) Poul, Christian, Søren og Havnefogeden.
Der er ikke sket noget endnu. Søren tager initiativ til et nyt møde med kommunen.
3. Opfølgning fra generalforsamlingen.
a). Hvordan skal bestyrelsen se ud i fremtiden?
Da kommunen ikke mere udpeger en repræsentant, har bestyrelsen valgt at fortsætte med 6 mand i bestyrelsen, hvor Elvin ad hoc deltager i bestyrelsesmøderne. Der fremsættes et nyt forslag om bestyrelsessamsætning til næste generalforsamling (2019).
b). Skal andelshavere have speciel rabat til benzin og diesel?
Der skal ikke gives specielt rabat på diesel og benzin. I forvejen har Hou Havn de laveste priser.
c). Kontinuerlig generationsskifte i bestyrelsen.
Et generationsskifte må være op til generalforsamlingen ved valget af bestyrelsesmedlemmer..
4. Et tættere samarbejde mellem Hou Lystbådehavn og Hou Fællesforum?
Der foregår p.t. et samarbejde med Hou Fællesforum. Især er det vigtigt, at Hou Lystbådehavns planer bliver synliggjort, og repræsentanter for Hou Fællesforum kan deltage i bestyrelsesmøder, når der behandles sager af fælles interesse.
5. Ny opsætning og godkendelse af indhold vedr. vedtægter og havnereglement.
Den nye opsætning blev vedtaget.
Palle sørger for at vedtægterne godkendes i kommunen.
Christian har opdateret havnereglementet, som kan ses på hjemmesiden
6. Eventuelt
Næste bestyrelsesmøde afholdes 19/6.
Revisor orienterede om, at økonomien kører efter planen. Der kommer en opfølgning pr. 31/5 på næste bestyrelsesmøde.

Ref.

Palle Jensen